18. a. tétel

Ősföldek

A Föld nagyszerkezeti egységei: ősföldek (ősmasszívumok), rög- és gyűrthegységek, süllyedékterületek, síkságok

Ősföldek: a Föld legősibb kéregdarabjaiból és a hozzájuk forrt ős- és elődei hegységek sokszor gyökerükig letarolt maradványaiból állnak. Mélységi magmás kőzetek (gránit) építik fel őket.

Fajtái:

* fedett: a süllyedő ősmasszívumokra tengeri elöntések halmoztak üledékes kőzettakarót
* fedetlen: területén az ősi kőzetek (mélységi magmás és átalakult) a felszínre is bukkannak.

Egyaránt lehetnek síkságok (pl. Balti-pajzs nagy része) és hegységek (pl. Brazil-felföld bizonyos részei).

Ásványkincsei: a fedetleneknél a mélységi magmás ércek (vas-, nikkel-, platina- és krómérc) a felszín közelében bányászhatók. A fedett ősmasszívumok óidei üledékes takarója kőszenet tartalmazhat, a fiatalabb üledékek kőolajat, földgázt, kősót, kálisót rejthetnek.

A Föld ősmasszívumai: Kanadai-, Balti-, Angara, Kínai-, Dekkán, Arab-, Guyanai-, Brazíliai-, Afrikai- és Ausztráliai-ősmasszívum.

